Gabriela Firea îi critică Vlad Voiculescu și pe liderii coaliției de guvernare: "I-am prins iar cu minciuna".
Prim-vicepreședintele PSD Gabriela Firea îi critică pe liderii coaliției de guvernare. Firea se adresează în special lui Vlad Voiculescu, ministrul Sănătății, pentru intenția de a reduce veniturile medicilor și asistenților. Firea: Reducerea veniturilor medicilor si asistentilor – pe masa guvernului! I-am prins iar cu minciuna!
Prim-vicepreședintele PSD Gabriela Firea îi critică pe liderii coaliției de guvernare, în special pe ministrul Sănătății, Vlad Voiculescu, pentru intenția de a reduce veniturile medicilor și asistenților: "I-am prins iar cu minciuna"."Reducerea veniturilor medicilor si asistentilor – pe masa guvernului! I-am prins iar cu minciuna! Domnule ministru Vlad Voiculescu, dumneavoastră citiți ce semnați? Sau înțelegeți ce citiți? Ați discutat în Guvern, acum câteva zile, un Memorandum în care se precizează că sporurile din Sănătate sunt prea mari și că trebuie reduse! Iar colega dumneavoastră de Guvern, Raluca Turcan, chiar a făcut declarații în sprijinul aceleiași idei! Cine sunt, domnule Voiculescu, politicienii iresponsabili care spun că veniturile din Sănătate vor scădea, nu cumva dumneavoastră și doamna Turcan?!", transmite Gabriela Firea.Firea: "Iresponsabili sunteți dumneavoastră, cei din Guvernul PNL – USR – Plus"Ea adaugă că, potrivit liderilor de sindicat din Sănătate, scăderea veniturilor va ajunge la 48%."Iar toate acestea în pandemie! Așadar, iresponsabili sunteți dumneavoastră, cei din Guvernul PNL – USR – Plus, domnule Voiculescu, fiindcă fie nu citiți ce semnați, fie nu înțelegeți ce citiți", conchide Firea.Ministrul Sănătății, Vlad Voiculescu, a negat existența unor discuții despre reducerea veniturilor angajaților din Sănătate."Am fost astăzi în vizită la un centru de vaccinare și la un spital. Am fost surprins să aflu de zvonurile împrăștiate de diverse persoane iresponsabile că guvernul ar avea în plan reducerea veniturilor medicilor în general, a personalului ATI sau a celor care duc în momentul ăsta greul pandemiei. Nu a fost nicio discuție în guvern sau în coaliție despre așa ceva, iar poziția Ministerului Sănătății vă asigur că este clară: nici gând", a scris pe Facebook Voiculescu.